Paterna acollirà un fòrum per a impulsar l’ocupació entre veïns i empresaris
21/09/2015

# Paterna acollirà un fòrum per a impulsar l’ocupació entre veïns i empresaris

[![Paterna acollirà un fòrum per a impulsar l’ocupació entre veïns i empresaris](/images/noticias/2015/09/foro-empleo.jpg)](/images/noticias/2015/09/foro-empleo.jpg)

21.09.2015

Les ponències es completaran amb tallers més pràctics que permetran als participants aprendre les ferramentes necessàries en la busca d'ocupació

L’Ajuntament de Paterna, a través de la Regidoria de Govern obert, transparència i ocupació, presenta el Fòrum d’ocupació que tindrà lloc el pròxim 8 d’octubre en l’Escola de Negocis Lluís Vives de la Cambra de Comerç.

El projecte té com a objectiu activar i impulsar l’ocupació entre els veïns i les empreses de Paterna, proporcionant als desempleats mecanismes i recursos que faciliten i milloren les possibilitats d’èxit a l’hora de trobar un treball. Però a més, el fòrum servirà com a enllaç entre empresaris i desempleats ja que també hi participaran, empreses que busquen contractar a diferents perfils de treballadors.

Durant la jornada, experts en distintes àrees relacionades amb el mercat laboral compartiran les seues experiències a l’hora d’afrontar la busca d’ocupació, mostrant les últimes ferramentes disponibles així com els perfils professionals més demanats. Entre els ponents es troben figures tan destacades com la Coordinadora de la Xarxa Eures a la Comunitat Valenciana, Arlette Mora, Emilio Duró, consultor i formador en les primeres empreses del país o Antonio Moar, Business Trainer amb més de 20 anys d’experiència formant directius.

Les ponències es completaran amb tallers més pràctics que permetran als participants aprendre les ferramentes necessàries per a realitzar entrevistes de treball, actualitzar el currículum o com buscar ocupació en l’estranger, entre altres matèries.

La iniciativa forma part del Programa Local de Suport a l’Ocupació, un programa desenrotllat per la Cambra de Comerç i la Diputació de València junt amb la Caixa i l’Ajuntament de Paterna i està cofinançat pel Fons Social Europeu. Les inscripcions es realitzaran a través de la web [Foros de Empleo Valencia](http://www.forosempleovalencia.com/foro/foro-paterna "Foro Empleo Paterna")